Μελέτη της αρτηριακής σκληρίας ασθενών υπό περιτοναϊκή κάθαρση σε σχέση με την περιπατητική αορτική και βραχιόνιο πίεση
Creators: name: Βασίλειος, Βάιος Δ.
Publisher: name: Aristotle University of Thessaloniki
Year: 2021
Subjects: Περιτοναϊκή κάθαρση
Αρτηριακή σκληρία
Ταχύτητα σφυγμικού κύματος
Περιπατητική πίεση
Peritoneal dialysis
Arterial stiffness
Pulse wave velocity
Ambulatory blood pressure

description: Η αρτηριοσκλήρυνση είναι μια μακροχρόνια διαδικασία δομικού ανασχηματισμού του τοιχώματος της αορτής και των μεγάλων αρτηριών που εξελίσσεται σταδιακά και παράλληλα με την αύξηση της ηλικίας. Ωστόσο, σε ειδικές κατηγορίες πληθυσμού, όπως οι ασθενείς με Χρόνια Νεφρική Νόσο Τελικού Σταδίου (ΧΝΝ-ΤΣ) η διαδικασία της αρτηριοσκλήρυνσης επιταχύνεται. Η αύξηση της αρτηριακής σκληρίας επηρεάζει τη μετάδοση του σφυγμικού κύματος κατά μήκος του περιφερικού αρτηριακού δένδρου οδηγώντας σε αύξηση της περιφερικής και κεντρικής αορτικής πίεσης, της πίεσης παλμού και του μεταφορτίου της αριστερής κοιλίας. Είναι γνωστό εξάλλου, από προοπτικές μελέτες παρατήρησης, ότι η ταχύτητα σφυγμικού κύματος (Pulse Wave Velocity, PWV) σχετίζεται με αυξημένο καρδιαγγειακό κίνδυνο και υψηλή θνητότητα τόσο στο γενικό πληθυσμό όσο και στους ασθενείς με ΧΝΝ-ΤΣ. Ο τονομετρικός προσδιορισμός της καρωτιδο-μηριαίας PWV θεωρείται ως η μέθοδος αναφοράς για τον αναίμακτο προσδιορισμό της αρτηριακής σκληρίας στην καθημερινή κλινική πράξη, ωστόσο παρουσιάζει ένα σημαντικό αριθμό μειονεκτημάτων. Η σχετικά νέα συσκευή Mobil-O-Graph (IEM, Stolberg, Germany) πραγματοποιώντας ανάλυση του σφυγμικού κύματος στο επίπεδο της βραχιόνιας αρτηρίας, έχει επιτρέψει τον ταλαντωσιμετρικό προσδιορισμό της αρτηριακής πίεσης (ΑΠ) και των κεντρικών αιμοδυναμικών παραμέτρων, καταγράφοντας σε περιπατητικές συνθήκες την κεντρική αορτική πίεση, τον αυξητικό δείκτη (Augmentation Index, AΙx) και την PWV. Χρησιμοποιώντας την συσκευή Mobil-O-Graph, ο βασικός στόχος της παρούσας διατριβής ήταν να προσδιορίσει τους παράγοντες που καθορίζουν την 24ωρη περιπατητική σκληρία σε ασθενείς με ΧΝΝ-ΤΣ υπό περιτοναϊκή κάθαρση (ΠΚ). Δευτερεύοντες στόχοι ήταν: α) η πιστοποίηση των ταλαντωσιμετρικών έναντι των τονομετρικών μετρήσεων των παραμέτρων της αρτηριακής σκληρίας σε ασθενείς υπό ΠΚ, β) η αξιολόγηση της ικανότητας των τεχνικών μέτρησης της ΑΠ στο ιατρείο και στο σπίτι να διαγνώσουν την περιπατητική υπέρταση σε ασθενείς υπό ΠΚ και γ) η σύγκριση της περιπατητικής ΑΠ και αρτηριακής σκληρίας μεταξύ των δύο βασικών τύπων ΠΚ, της Συνεχούς Φορητής ΠΚ (ΣΦΠΚ) και Αυτοματοποιημένης ΠΚ (ΑΠΚ). Στην παρούσα διατριβή συμμετείχαν 81 ενήλικες σταθεροί ασθενείς υπό ΠΚ. Καταγράφηκαν τα βασικά χαρακτηριστικά των ασθενών, πραγματοποιήθηκε πλήρης κλινική εξέταση και ελήφθησαν αιματολογικές και βιοχημικές εξετάσεις ρουτίνας. Ακολούθως, υποβλήθηκαν σε ανάλυση βιοηλεκτρικής αντίστασης με τη χρήση της συσκευής Body Composition Monitor (Fresenius Medical Care, Bad Homberg, Germany) για τον υπολογισμό της σωματικής σύστασης σε ύδωρ. Η ΑΠ μετρήθηκε με τρείς διαφορετικές τεχνικές: αρχικά στο ιατρείο, μετά από 5λεπτη παραμονή σε καθιστή θέση με την πιστοποιημένη αυτόματη συσκευή HEM 705 CP (Omron Healthcare), ακολούθως τοποθετήθηκε η συσκευή 24ωρης περιπατητικής καταγραφής Mobil-O-Graph και τέλος δόθηκαν οδηγίες για καταγραφή της ΑΠ στο σπίτι για μια εβδομάδα (δις ημερησίως) χρησιμοποιώντας την συσκευή HEM 705 CP. Τα αποτελέσματα της παρούσας διατριβής συνοψίζονται ως εξής: (i) Οι μετρήσεις της ταλαντωσιμετρικής συσκευής Mobil-O-Graph παρουσιάζουν ομοφωνία με τις αντίστοιχες τονομετρικές του Sphygmocor στον προσδιορισμό της κεντρικής αορτικής πίεσης και των δεικτών αρτηριακής σκληρίας σε ασθενείς υπό ΠΚ. (ii) Η ηλικία σε συνδυασμό με την ταυτόχρονα προσδιοριζόμενη ταλαντωσιμετρικά ΑΠ και την καρδιακή συχνότητα αποτελούν τους κυριότερους παράγοντες που καθορίζουν την τιμή της ταλαντωσιμετρικής PWV του Mobil-O-Graph, εξηγώντας περισσότερο από το 90% της συνολικής διακύμανσης αυτής της παραμέτρου. (iii) Η μέση εβδομαδιαία συστολική ΑΠ στο σπίτι παρουσιάζει τουλάχιστον την ίδια ακρίβεια με την ΑΠ ιατρείου στην διάγνωση της περιπατητικής υπέρτασης των περιτοναϊκών ασθενών. (iv) Η περιφερική ΑΠ, η κεντρική αορτική πίεση, καθώς και η αρτηριακή σκληρία δεν διαφέρουν σημαντικά μεταξύ ΣΦΠΚ και ΑΠΚ.
description: Arteriosclerosis is a long-term process of structural remodelling of the aorta and large central capacitive arteries. Arteriosclerosis progresses in parallel with ageing, but in some specific clinical conditions, and typically in patients with end-stage-kidney-disease (ESKD), the age-related increase in arterial stiffness is accelerated. Arteriosclerosis impairs the cushioning or dampening arterial function and by doing so, this process induces an increase in peripheral and central aortic systolic blood pressure (BP) and pulse pressure and augments left ventricular afterload. Moreover, large observational prospective studies have shown high pulse wave velocity (PWV) to be associated with increased risk of adverse cardiovascular events and mortality either in the general population or in patients with ESKD. Tonometric measurement of carotid-to-femoral PWV is held to be the reference-standard method in the non-invasive assessment of the severity of arterial stiffness in daily clinical practice. However, this method has a number of drawbacks. The newly-introduced Mobil-O-Graph device (IEM, Stolberg, Genrmany) combines cuff oscillometry and pulse wave analysis, enabling the ambulatory recording of brachial and central aortic BP, augmentation index (AIx) and PWV. Accordingly, the main aim of this thesis was to explore for the first time the relationship of 24-hour ambulatory AIx and PWV with several demographic, anthropometric, clinical and hemodynamic parameters in ESKD patients receiving long-term peritoneal dialysis (PD). Secondary aims of this thesis were: a) to assess the accuracy of the Mobil-O-Graph device in estimating central aortic BP and PWV, using static tonometric measurements obtained by the widely-applied Sphygmocor device as reference standard in PD patients, b) to explore the accuracy of standardized automated clinic BP recordings and Home BP Monitoring (HBPM) in diagnosing ambulatory hypertension in PD patients and c) to provide a comparative evaluation of ambulatory brachial and central aortic BP, wave reflection and arterial stiffness indices between Continuous Ambulatory PD (CAPD) and Automated PD (APD). Ιn this cross-sectional observational study 81 steady adult patients receiving PD were enrolled. Prespecified protocol procedures included anthropometric measurements, full physical examination and venous blood sampling for the determination of standard haematological and biochemical parameters. Volume status was assessed by performing whole-body multi-frequency bioimpedance spectroscopy using the Body Composition Monitor (Fresenius Medical Care, Bad Homburg, Germany). BP was assessed using 3 different techniques: first, clinic BP was recorded in triplicate after a 5-minute seated rest with the validated automated device HEM 705 CP (Omron Healthcare), subsequently, the Mobil-O-Graph monitor was fitted and patients underwent 24-hour ABPM and lastly, patients were asked to perform HBPM over the next week following a standardized protocol and using the monitor HEM 705 CP. The results of our PhD thesis are summarized as follows: (i) The oscillometric device Mobil-O-Graph exhibits acceptable agreement with the tonometric method applied with the use of Sphygmocor device in estimation of central aortic BP and arterial stiffness indices under static conditions in the PD population. (ii) Age, together with simultaneously assessed oscillometric BP and heart rate are the major determinants of Mobil-O-Graph-derived PWV, explaining &gt;90% of the total variation of this marker. (iii) 1-week averaged home systolic BP is of at least similar accuracy with standardized clinic systolic BP in diagnosing hypertension confirmed by ambulatory BP monitoring among PD patients. (iv) There is no significant difference in peripheral and central hemodynamic parameters as well as in the severity of arterial stiffness between CAPD and APD.